als_Latn dik_Latn tur_Latn
Gjate fushates zgjedhore, grisja e posterave dhe flamujve jane incidente me te cilat tashme jemi mesuar.
Por teksa ende nuk eshte nxehur atmosfera, kur jemi edhe 24 dite larg nga dita e zgjedhjeve, nje tjeter rast eshte shenuar ne Gjirokaster, pas atij ne Lezhe, ku disa te rinj kercenuan nje vajze te mos merrej me fushate elektorale.
Policia ka referuar materialet në Prokurorinë e Rrethit Gjyqësor Gjirokastër, pasi në lagjen “Manalat”, tek zyra elektorale e një subjekti politik kanë grisur disa postera si dhe kishin hedhur dhe një flamur me logo të një subjekti tjetër.
Ky veprim sipas bluve dyshohet paraprakisht të jetë kryer nga dy fëmijë të moshës 9 dhe 13 vjeç.
Hetimet jane referuar nga policia ne baze te Nenit 325 te Kodit Penal, i cili parashikon:
Pengimi i subjekteve për zgjedhjet në organet përfaqësuese
Pengimi me dhunë apo me çdo mënyrë tjetër i subjekteve elektorale për të zhvilluar
rregullisht aktivitetin e tyre në përputhje me ligjin gjatë fushatës së zgjedhjeve, dënohet me gjobë ose me burgim gjer në tre vjet.
als_Latn als_Latn als_Latn als_Latn als_Latn als_Latn als_Latn als_Latn